කොවිඩ් 19 වෛරසයේ ව්‍යාප්තිය හේතුවෙන් පසුගිය මාර්තු මස 13 වනදා සිට වසා තැබුණු රජයේ සියලු පාසල් අද (29) යළි ආරම්භ වනවා.ඒ, දින දින 105කට පසුවයි.පාසල් යළි ආරම්භ කිරීමේ වැඩසටහන යටතේ සිසු දරුවන්ගේ සෞඛ්‍යාරක්ෂාව කෙරෙහි පූර්ණ අවධානය යොමු කරමින් අදියර හතරක් යටතේ දෙවන පාසල් වාරය ආරම්භ කිරීමට අධ්‍යාපන අමාත්‍යංශය පියවර ගෙන තිබෙනවා.ඒ අනුව, පළමු අදියර ආරම්භ වන අද (29) දිනයේ  පාසල් වෙත සිසුන් කැඳවීමක් නොකරන අතර, රජයේ සියලු පාසල්වල විදුහල්පතිවරුන්, නියෝජ්‍ය විදුහල්පතිවරුන්, ගුරුවරුන්, අනධ්‍යයන කාර්ය මණ්ඩල සේවකයින් සහ පාසල් කළමනාකරණ මණ්ඩල සාමාජිකයන් පමණක් කැඳවනු ලබනවා.